पुणे: दो साल के प्रतिबंध के बाद इंडियन प्रीमियर लीग में वापसी कर रही दो फ्रेंचाइजी राजस्थान रॉयल्स और चेन्नई सुपर किंग्स मौजूदा सीजन में आज जब पहली बार आमने-सामने होंगी तो जीत की राह पर लौटने की कोशिश करेंगी। इन दोनों पूर्व चैंपियन टीमों को अपने-अपने पिछले मैचों में हार का सामना करना पड़ा है और वे आज जीत के साथ अपनी स्थिति बेहतर करना चाहेंगी। चार मैचों में दो जीत और दो हार के साथ अजिंक्य रहाणे की अगुवाई वाली रॉयल्स की टीम चार अंक के साथ पांचवें स्थान पर चल रही है जबकि चेन्नई की टीम ने तीन मैचों में इतने ही अंक जुटाए हैं और टीम बेहतर नेट रन रेट के कारण चौथे स्थान पर है।